To biler gik fredag aften op i flammer forskellige steder i Nordjylland. Anmeldelserne indgik til Nordjyllands Politi med få minutters mellemrum. Den ene bil blev spist af flammerne ved Biersted Mose. Bilen er uden nummerplade, så politiet ved endnu ikke, hvor køretøjet har hjemme. Nordjyllands Politi mistænker at branden er påsat. Anmeldelsen om den brændende bil kom klokken 22:17 fredag aften. Få minutter senere var den gal igen. - Vi tror ikke på nuværende tidspunkt, at de to brandtilfælde har nogen sammenhæng, siger Vagtchef ved Nordjyllands Politi. Bilbrand nummer to skete på Vester Starengvej i Brønderslev. Anmeldelsen indgik til politiet klokken 22:22, altså kun fem minutter efter, at den brændende bil ved Biersted mose blev anmeldt. Årsagen til bilbranden i Brønderslev er endnu ukendt, ligesom ejeren til den brændende bil heller ikke er fundet endnu.
To biler gik fredag aften op i røg forskellige steder i Nordjylland. Nordjyllands Politi modtog anmeldelserne om de brændende biler med få minutters mellemrum.